Document ID: 31996R1432

ΚΑΝΟΝΙΣΜΟΣ (ΕΚ) αριθ. 1432/96 ΤΗΣ ΕΠΙΤΡΟΠΗΣ της 23ης Ιουλίου 1996 περί τροποποιήσεως του κανονισμού (ΕΚ) αριθ. 3223/93, σχετικά με ορισμένα στατιστικά δεδομένα που αφορούν τις επιστροφές οι οποίες καταβάλλονται όταν ορισμένα γεωργικά προϊόντα εξάγονται υπό μορφή εμπορευμάτων υπαγομένων στον κανονισμό (ΕΟΚ) αριθ. 3035/80 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για καθορισμό του καθεστώτος συναλλαγών για ορισμένα εμπορεύματα που προκύπτουν από τη μεταποίηση γεωργικών προϊόντων (1), και ιδίως το άρθρο 20,
Εκτιμώντας:
ότι, για να έχει η Επιτροπή τη δυνατότητα να παρακολουθεί την εφαρμογή του κανονισμού (ΕΚ) αριθ. 1222/94, της 30ής Μαΐου 1994, περί θεσπίσεως κοινών ρυθμίσεων εφαρμογής του καθεστώτος επιστροφών κατά την εξαγωγή και κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης (2), όπως τροποποιήθηκε τελευταία από τον κανονισμό (ΕΚ) αριθ. 229/96 (3), είναι ανάγκη να της παρέχονται ορισμένες πληροφορίες από τα κράτη μέλη 7
ότι, με τον κανονισμό (ΕΚ) αριθ. 3223/93 της Επιτροπής (4), όπως τροποποιήθηκε από τον κανονισμό (ΕΚ) αριθ. 1149/95 (5), προσδιορίζεται η υποχρέωση αυτή για γαλακτοκομικά προϊόντα εισαγωγής που επανεξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης, υποχρέωση για την οποία γίνεται λόγος στο παράρτημα του κανονισμού (ΕΟΚ) αριθ. 807/68 του Συμβουλίου, της 27ης Ιουνίου 1968, περί κοινής οργανώσεως αγοράς του γάλακτος και των γαλακτοκομικών προϊόντων (6), όπως τροποποιήθηκε τελευταία από τον κανονισμό (ΕΚ) αριθ. 2931/95 (7) 7
ότι το άρθρο 2 στοιχείο α) του κανονισμού (ΕΚ) αριθ. 1149/95 ερμηνεύεται διαφορετικά από τα διάφορα κράτη μέλη σε ό,τι κυρίως αφορά το πεδίο εφαρμογής του ότι σκόπιμο είναι να καταστεί σαφής η εμβέλεια του εν λόγω άρθρου 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζοντίων θεμάτων που αφορούν τις συναλλαγές μεταποιημένων γεωργικών προϊόντων εκτός παραρτήματος ΙΙ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3223/93 τροποποιείται ως εξής:
1. Το κείμενο του άρθρου 3 αντικαθίσταται από το ακόλουθο κείμενο:
«Άρθρο 3
Τα στατιστικά δεδομένα για τα οποία γίνεται λόγος στο άρθρο 1 πρέπει να εμφαίνουν:
1. - για κάθε ομάδα εμπορευμάτων, τον όγκο των εμπορευμάτων των υπαγομένων στον κανονισμό (ΕΚ) αριθ. 1222/94 της Επιτροπής (*), για τα οποία κατεβλήθησαν επιστροφές κατά την εξαγωγή κατά το μήνα που προηγήθηκε της εξαγωγής, εκφρασμένο σε τόνους ή σε άλλη μονάδα, η οποία και θα αναφέρεται,
- για κάθε ομάδα εμπορευμάτων της προηγούμενης περίπτωσης, το ύψος των επιστροφών (εκφρασμένο σε εθνικό νόμισμα) οι οποίες κατεβλήθησαν κατά το μήνα που προηγήθηκε της εξαγωγής για καθένα από τα βασικά γεωργικά προϊόντα,
- για κάθε ομάδα εμπορευμάτων, της πρώτης περίπτωσης, τις ποσότητες κάθε βασικού προϊόντος τις οποίες αφορούν οι επιστροφές, εκφρασμένες σε τόνους ή σε άλλη μονάδα, η οποία και αναφέρεται.
2. - Για τα εμπορεύματα των κωδικών 1806 90 60 έως 1806 90 90, του κωδικού 1901 και του κωδικού 2160 90 98 της ΣΟ, που περιέχουν ανά 100 kg εξαγομένων εμπορευμάτων τουλάχιστον 67 kg γαλακτοκομικών προϊόντων των κωδικών 0402 10 19, 0402 21 19, 0405 και 1406 της ΣΟ εισαγομένων από τρίτες χώρες ειδικό καθεστώς μειωμένων δασμών:
- τις ποσότητες (εκφρασμένες σε τόνους) των εμπορευμάτων για τα οποία οι επιστροφές κατεβλήθησαν κατά τον μήνα που προηγήθηκε της εξαγωγής,
- το ύψος των επιστροφών που κατεβλήθησαν κατά το μήνα που προηγήθηκε της εισαγωγής και τις αντίστοιχες ποσότητες προϊόντων των κωδικών 0402 10 19, 0402 21 19 και 0405 της ΣΟ τα οποία κατά τη στιγμή της εισαγωγής ήταν αντικείμενο ειδικής συμφωνίας.
(*) ΕΕ αριθ. L 136 της 31. 5. 1994, σ. 5.»
2. Τα παραρτήματα Α και Β του κανονισμού (ΕΚ) αριθ. 3223/93 αντικαθίστανται από τα παραρτήματα Α και Β του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Αυγούστου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1996.

Labels: 3
17
19
6